**Preporuke za rad Zdravstvenog**

**savjeta u jedinici lokalne samouprave u**

**Kantonu Sarajevo**

**U cilju boljeg funkcionisanja zdravstvenih savjeta u jedinici lokalne samouprave, zdravstveni savjet Ministarstva zdravstva Kantona Sarajevo pripremilo je Preporuke kako slijedi:**

**1. Svrha i ciljevi**

* **Svrha:** poboljšanje javnog zdravlja i prava pacijenata na nivou lokalnih zajednica kroz efikasno planiranje, implementaciju i evaluaciju zdravstvenih programa i inicijativa
* **Ciljevi:**

 - Promovirati zdravlje i dobrobit unutar zajednice

 - Povećati svijest i edukaciju o preventivnim zdravstvenim mjerama i pravima pacijenata

 - Podsticati saradnju između različitih zdravstvenih ustanova i organizacija.

 - Upozoravati, predlagati, davati preporuke

 **2. Struktura i sastav**

* **Zdravstveni savjet u jedinici lokalne samouprave** će se sastojati od predstavnika sljedećih grupa u skladu sa članom 66. Zakona o pravima, obavezama i odgovornostima pacijenata:

**-** predstavnici iz redova pacijenata

- predstavnici mladih

- predstavnici jedinice lokalne samouprave

- predstavnici Komora iz oblasti zdravstva

- predstavnici stručnih udruženja

- predstavnici udruženja za zaštitu prava pacijenata

- predstavnici sindikata zdravstvenih ustanova odnosno privatnih praksi

- predstavnici crvenog krsta/križa sa područja lokalne samouprave

 **3. Uloge i odgovornosti**

* **Predsjedavajući:**

 - Vodi sastanke savjeta i osigurava da se poštuje dnevni red

 - Djeluje kao glavni glasnogovornik savjeta

 - Nadgleda implementaciju odluka savjeta

* **Zamjenik predsjedavajućeg:**

 - Pomaže predsjedavajućem u njegovim dužnostima

 - Preuzima odgovornosti predsjedavajućeg u njegovom odsustvu

* **Članovi Savjeta:**

 - Prisustvuju redovnim sastancima

 - Učestvuju u procesima donošenja odluka

 - Implementiraju i podržavaju inicijative savjeta unutar svojih organizacija

 - Pružaju povratne informacije i izvještaje o zdravstvenim aktivnostima u zajednici

1. **Sastanci i procedura**
* **Učestalost sastanaka**: Savjet će održavati sastanke najmanje jednom svaka dva mjeseca (ili kako je to propisnao poslovnikom o radu Zdravstvenog savjeta) Posebni sastanci mogu biti sazvani po potrebi
* **Kvorum**: kvorum čini nadpolovična većina prisutnih članova
* **Donošenje odluka**: odluke se donose većinom glasova prisutnih članova.
* **Zapisnici**: zapisnici sa svakog sastanka se vode i distribuiraju svim članovima u roku od jedne sedmice nakon sastanka.
1. **Programi i inicijative**
* **Kampanje za promociju zdravlja:** organizirati kampanje za povećanje svijesti o ključnim zdravstvenim pitanjima kao što su vakcinacija, ishrana i fizička aktivnost.
* **Preventivne zdravstvene usluge:** davati preporuke za implementaciju preventivnih programa koje se odnose na sprječavanje bolesti poput dijabetesa, hipertenzije, oboljenja debelog crijeva i sl.
* **Edukacija zajednice o zdravlju:** održavati radionice i predavanja o pravima pacijenata kao i o promoviranju zdravlja i zdravih stilova života
* **Partnerstva:** Saradnja sa lokalnim zdravstvenim ustanovama te predlaganje mjera za poboljšanje dostupnosti i kvalitete zdravstvene zaštite na svom području, upoznavanje rukovođstva i zdravstvenih radnika sa konceptom prava pacijenata i nužnim promjenama u zdravstvenim ustanovama. Saradnja sa školama i građanima kroz organizaciju obrazovnih kurseva iz poznavanja materije o pravima pacijenata
* **Saradnja sa zdravstvenim savjetom Ministarstva zdravstva KS** koji je potrebno bez odgađanja obavijestiti o slučajevima težih povreda prava pacijenata koje mogu ugroziti život ili zdravlje pacijenta, te podnošenjem godišnjih izvještaja o radu**.**
1. **Finansiranje i resursi**
* Budžet zdravstvenih savjeta lokalne samouprave - opštine propisan je statutom opštine.
1. **Komunikacija i promocija**
* Koristiti lokalne medije, društvene mreže, web stanice opštine kao i direktno obraćanje putem dopisa, za distribuciju zdravstvenih informacija i predlaganje mjera za sprječavanje štetnih djelovanja koje ugrožavaju prava i interese pacijenata
* Mehanizmi povratnih informacija: kreirati kanale za povratne informacije, te tražiti izvještaje o poduzetim mjerama i prijedlozima o zdravstvenim inicijativama.
1. **Etički standardi**
* **Povjerljivost:** osigurati povjerljivost svih ličnih zdravstvenih informacija koje se susreću u aktivnostima Savjeta. Članovi zdravstvenog savjeta u svome radu obavezni su postupati tako da ne ugroze obavezu čuvanja službene tajne.
* **Transparentnost:** provoditi sve aktivnosti savjeta sa transparentnošću i odgovornošću
* **Pravda:** osigurati da sve zdravstvene inicijative, prijedlozi i preporuke budu pravedne, pružajući pristup svim segmentima populacije.

Napomena: bliže uređenje broja i sastava članova zdravstvenog savjeta, mandat, način izbora, kao i način finansiranja određuje se Statutom opštine.

 Zdravstveni savjet Ministarstva zdravstva Kantona Sarajevo

 Sarajevo, februar 2025. god.